Viborger Samler, 1848-02-08
De kongelige og fyrstelige Prindser indbydes ved en kgl. Page til at følge det høie Liig paa den Dag det allernaadigst er befalet, at Liigprocessionen fra Kjøbenhavn skal finde Sted. Alle de, der skulle følge i Processionen fra Palaiet paa Amalienborg, tilsiges af Overhofmarskallatet at møde Kl. 8 om Aftenen, saa at Liigprocessionen kan begynde Kl. 9 1/2. Efternævnte Herrer tilsiges: 1) De Herrer af første Classe i Rangen og Storkors af Dannebroge, som Alle møde i egen Eqvipage med 2 Heste. 2 Tjenere gaae foran Vognen, hver med 1 brændende, forbehængt, hvid Vorfakkel. 2) Alle ovrige i Rangen til 2den og 3die Classe i Rangen Henhørende; Hs. Maj. Kongens Adjutanter; Officiererne af Generalstaben, Commandeur-Capitainerne, Oberstlieutenanterne og Kammerjunkerne tilsiges at ride i 2 Afdelinger. Enhver medbringer en Tjener, som gaaer foran med en forbehængt Fakkel. 3) 18 Herrer Militaire (Commandeurer af Sø-Etaten og Oberster af Land-Etaten) tilsiges til at bære det høie Liig til og fra Liigvognen. 4) 6 Kammerherrer, som bære Baldaquinen over det høie Liig, tilsiges til at ride i Processionen ved Liigvognen. 5) 4 Kammerjunkere tilsiges til at bære de 4 Hjørner af Liigklædet; 6) 4 Capitainer af Sø-Etaten og 4 Majorer til at føre Hestene for Liigvognen. 7) 24 Lieutenanter af Sø og Land=Etaten bære brændende Voxfakler foran og ved Siderne af Liigvognen; Faklerne ere forsynede med Vaaben og Flor. 8) 6 Lieutenanter af Sø-Etaten og 6 af Land=Etaten, der udføre Drabanttjenesten, gaae, 9) 2 Geheimeconferentsraader ride ved Siderne af Liigvognen. 10) 2 Kammerjunkere fungere som Premier=Sørgemarskaller, 1 Capitain af SøEtaten og 1 Major som Second=Sørgemarskaller; foran hver af disse Herrer gaaer en Tjener med Voxfakkel. De under Nr. 1 nævnte Herrer møde, forsaavidt de ere Militaire, i Galla-Uniformer, med Axelskjærf og Flor om Armen; de Civile i dyb Sørgedragt, Ridderne af Elephanten og Storkors af Dannebroge bære Ordensbaand. De øvrige (fra Nr. 2 til 10 nævnte Herrer møde forsaavidt de bære Uniform, i denne en galla, med sorte Underklæder og Flor om Armen; de, som ikke bære Uniform møde i sort Galladragt. De Militaire bære sort Axelskjærf og Flor om Armen; de civile Personer, som følge i Processionen til Hest, møde med sorte Ride dækkener under Sadelen. – Henimod den Tid, at Sørgeacten skal begynde, rangeres samtlige tjenstgjørende og paraderende Herrrer ved Sarkophagen af Sørgemarskallerne saaledes: De 12 Drabanter staae nærmest det høie Liig med opreiste Partisaner, udenom disse: de 2 Geheimeconferentsraader, som skulle ride ved Liigvognen, de 6 Kammerherrer, som skulle bære Baldaquinen, de 4 Kammerjunkere, som skulle bære Liigklædet, (hvilke stille sig ved Sarkophagens 4 Hjørner), de 18 Herrer, Militaire (Commandeurer og Oberster), som skulle bære det høie Liig, samt endelig: de 4 Capitainer af Søetaten og de 4 Majorer, der skulle føre Hestene for Liigvognen. De 2 Second-Sørgemarskaller placere sig ved Døren fra Skilderigemakket til Riddersalen, og de 2 Premier=Sørgemarskaller ved Døren fra Riddersalen ud til Gangen; de Sangere og Mufici, som have Tjeneste, placeres i et Sidegemak. – Naar Overhofmarskallen har meldt Hs. Maj. Kongen, at Alt er ordnet, og det maatte behage Allerhøistsamme med de kongl. og fyrstel. Prindser at indtræde i Sørgegemakket og tage Plads ved Hovedet af det høie Liig, stille samtlige Hoffets Cavallerer, Hs. Maj. Kongens Adjutanter og Generalstabens Officierer sig bag Hs. Majestæt, Overhofmarskallen og den fungerende Hofmarskal stille sig ved Foden af Kisten. Førstnævnte bærer Overhofmarskalstaven, omvunden med Flor og Vaaben, Hof marskallen Hofmarskalsstaven, paa samme Maade. Sørgemusiken tager sin Begyndelse, hvorefter Sjællands Biskop holder en Tale, og Sørgeacten i Palaiet sluttes med et Vers af en Psalme. - Overhofmarskallen tilkjendegiver dernæst at Processionen skal begynde. – Ved denne iagttages Følgende: de 2 Second=Sørgemarskaller, de 4 Capitainer af Søetaten og de 4 Majorer, som føre Hestene for Liigvognen, de kjørende Herrer, de Ringeste i Rangen først, blive opraabte, de til at bære det høie Liig bestemte Militaire (Commandeurer og Oberster) træde hen til Kisten og bære den ud af Gemakket. Paa samme Tid forlade de 2 Geheime-Conferentsraader, som skulle ride ved Liigvognen, og de 6 Kammerherrer, der skulle bære Baldaquinen over det høie Liig fra Portalen ud til Liigvognen, Sørgegemakket. De 4 Kammerjunkere der skulle bære Liigklædet, og endelig Drabanterne, som gaae uden om Baldaquinen, begive sig ligeledes ned i Portalen. – Tæt foran det høie Liig gaae Overhofmarskallen og den fungerende Hofmarskal, – hvilke begge, efterat Liget er bragt til Liigvognen, begive sig tilbage til Sørgegemakket. De 2 Geheime-Conferentsraader samt de 6 Kammerherrer, der skulle bære Baldaquinen, stige til Hest, medens Sorkophagen med det høie Liig befæstes paa Liigvognen. Den fungerende Ceremonimester, som anfører den første ridende Afdeling, forlader paa sammeTid Sørgegemakket, og de Herrer som henhører til denne Afdeling, opraabes parviis, de Ringeste i Rangen først. Naar Processionen saaledes har begyndt at sætte sig i Bevægelse, følger efter den første ridende Afdeling: Hendes Majestæt Enkedronning Caroline Amalies Sørge-Eqvipage; Hans Majestæt høisalig Kongens Eqvipage; den Kongelige Liigvogn. - Derefter forlader den fungerende Hofmarskal, som fører den anden ridende Afdeling, Sørgegemakket, og nu opraabes de til denne Afdeling hørende Herrer parviis, de Høieste i Rangen først. – Naar det derefter maatte behage Hs. Maj. Kongen at begive Sig ned til Vognen, gaae foran Allerhøistsamme: Hans Majestæt Kongens Adjutanter, General=Adjutanterne af Sø- og Land-Etaten. Umiddelbart foran Hans Majestæt gaaer Overhofmarskallen. Efter Hs. Majestæt begiver Hs. Kongl. Høihed, Arveprinds Ferdinand sig til vogn, foran Høisamme gaae Hs. Kongl. Høiheds Marskal og Hofavallerer; derpaa følger Hs. Høifyrstelige Durchlaucht. Landgreve Wilhelm til Hessen; Hs. Høifyrstelige Durchlaucht. Prinds Frederik til Hessen; Hs. Høifyrstelige Durchl. Prinds Ernst til Hessen Philipsthal. – Saavel Hs. Maj. Kongen som Prindserne ere klædte i Uniform en galla med Axelskjærf. Tilsidst forlade de 2 Premier-Sørgemarskaller Sørgegemakket. (Sluttes i næste Nr.)